CELEX: 62018CN0473
Language: da
Date: 2018-07-20 00:00:00
Title: Sag C-473/18: Anmodning om præjudiciel afgørelse indgivet af Finanzgericht Baden-Württemberg (Tyskland) den 20. juli 2018 — GP mod Bundesagentur für Arbeit, Familienkasse Baden-Württemberg West

26.11.2018   
            
            
               DA
            
            
               Den Europæiske Unions Tidende
            
            
               C 427/5
            
         
      Anmodning om præjudiciel afgørelse indgivet af Finanzgericht Baden-Württemberg (Tyskland) den 20. juli 2018 — GP mod Bundesagentur für Arbeit, Familienkasse Baden-Württemberg West
      (Sag C-473/18)
      (2018/C 427/09)
      Processprog: tysk
      
         Den forelæggende ret
      
      Finanzgericht Baden-Württemberg
      
         Parter i hovedsagen
      
      
         Sagsøger: GP
      
         Sagsøgt: Bundesagentur für Arbeit, Familienkasse Baden-Württemberg West
      
         Præjudicielle spørgsmål
      
      
                  1)
               
               
                  Hvilken bestemmelse i afgørelse nr. H3 af 15. oktober 2009 (1) skal anvendes ved valutaomregningen af børnerelaterede familieydelser i form af børnetilskud under omstændigheder som dem, der foreligger i hovedsagen?
               
            
                  2)
               
               
                  Hvordan skal den bestemmelse, der herefter skal anvendes, konkret fortolkes ved beregningen af det supplerende forskelsbetingede børnetilskud, hvis størrelse afhænger af omregningskursen?
                  
                              a)
                           
                           
                              Såfremt punkt 2 i afgørelse nr. H3 skal anvendes: Hvilken dag er i denne bestemmelses forstand den dag, »hvor transaktionen udføres af institutionen«?
                           
                        
                              b)
                           
                           
                              Såfremt punkt 3, litra b), (eventuelt sammenholdt med punkt 4) i afgørelse nr. H3 skal anvendes: Hvilken måned er i denne bestemmelses forstand den måned, »hvor bestemmelsen skal anvendes«?
                           
                        
                              c)
                           
                           
                              Såfremt punkt 5 i afgørelse nr. H3 skal anvendes: Er bestemmelsen, der åbner mulighed for at anvende national ret, forenelig med den bemyndigelse, der er fastsat i artikel 90 i forordning (EF) nr. 987/2009 (2)? I bekræftende fald: Hvis »andet er fastsat« i national lovgivning, kræver det da en fastsættelse ved en formel lov, eller er en administrativ instruks udstedt af den nationale administrative myndighed tilstrækkelig?
                           
                        
            
                  3)
               
               
                  Gør der sig særlige forhold gældende i forbindelse med den tyske socialsikringsinstitutions valutaomregning af schweiziske børnetilskud?
                  
                              a)
                           
                           
                              Er det i forbindelse med anvendelsen af afgørelse nr. H3 i forhold til Schweiz af betydning, at den nationale tyske ret i § 65, stk. 1, første punktum, nr. 2), i Einkommensteuergesetz [lov om indkomstskat] bestemmer, at tildeling af ydelsen er udelukket?
                           
                        
                              b)
                           
                           
                              Er det af betydning for valutaomregningen i henhold til afgørelse nr. H3, hvornår den schweiziske institution har bevilget eller udbetalt familieydelserne?
                           
                        
                              c)
                           
                           
                              Er det af betydning for valutaomregningen i henhold til afgørelse nr. H3, hvornår den tyske institution har nægtet eller bevilget det supplerende forskelsbetingede børnetilskud?
                           
                        
            
         (1)  Afgørelse nr. H3 af 15.10.2009 om den dato, der skal tages hensyn til ved fastsættelse af omregningskursen, som nævnt i artikel 90 i Europa-Parlamentets og Rådets forordning (EF) nr. 987/2009 (EUT C 106, s. 56).
      
         (2)  Europa-Parlamentets og Rådets forordning (EF) nr. 987/2009 af 16.9.2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (EUT L 284, s. 1).